cyanic-selkie/wikianc huggingface dataset:
Antares (Rakéit)
Notzlaaschtverkleedung
Fir Starte mat Satellitten a Raumsonde steet fir d'Antares eng Notzlaaschtverkleedung zur Dispositioun. D'Notzlaaschtverkleedung ass 9,9 m laang an huet, wéi déi ganz Rakéit, 3,9 m Duerchmiesser. Hir Spëtzt ass en ofgerënnten Duebelkegel, mä déi 2. Stuf kuckt an si eran, sou datt vun dëser bis zu der Spëtzt vun der Notzlaaschtverkleedung d'Längt nëmme 7,52 m grouss ass, wouvu s'op 3,9 m Längt de volle bannenzegen Duerchmiesser vun 3,45 m bitt. Doriwwer hëlt den Duerchmiesser vun der Notzlaaschtverkleedung als Duebelkegel of.
Versiounen
D'Antares-Rakéit ka jee no Asaz modular aus verschiddene Komponenten zesummegestallt ginn. Aus der jeeweileger Konfiguratioun ergëtt sech déi dräistelleg Versiounsnummer:
Zäitplang
Den éischte Start vun der Antares war ufanks fir Mäerz 2011 virgesinn, war awer eréischt den 21. Abrëll 2013 erfollegt. No dësem Demonstratiounsstart war d'Antares den 18. September 2013 mat Cygnus 1 an de Weltraum gestart. Bei den éischte béide Flich koum d'Erprouwungsvariant Antares-110 zum Asaz. Fir déi nächst zwou Cygnus-Missioune gouf d'Antares-120 benotzt, déi dono vun der méi leeschtungsstaarker Antares-130 ofgeléist gouf.
Nom Feelschlag vun Orb-3 vum Oktober 2014 goufen zwéi Flich vum Cygnus-Raumschëff op d'Atlas V-Rakéit vum United Launch Alliance gebucht. Mat der verbesserter a mat neien Dreifwierker ekipéierter Versioun Antares-230 goung et mat eegene Flich nees weider.
Startlëscht
Déi vollstänneg Startlëscht vun der Antares-Rakéit. Lëschtestand: 23. Mee 2018
Geplangt Starten
Lëschtestand: 21. September 2018
¹ Bruttogewiicht = (Satellitten + Adapter, Gehais asw.)
² Net zwangsleefeg den Zilorbit vun der Notzlaascht, mä d'Bunn, op där d'Notzlaascht vun der Uewerstuf ausgesat soll ginn.
Grandlup-et-Fay
Grandlup-et-Fay ass eng Gemeng am franséischen Departement Aisne an der Regioun Hauts-de-France.
Tambow
Tambow (op Russesch: Тамбов, op Mokschanesch: Томбу) ass d'Haaptstad vum Oblast Tambow am Zentralrussesche Federatiounskrees a Russland. Si läit 419 km südëstlech vu Moskau um do nach relativ klenge Floss Zna.
D'Stad huet eng 290.000 Awunner (Stand 2016) an eng Fläch vun 91 km².
Geschicht
Tambow gouf de 27. Abrëll 1636 vum russesche Woiwod (Herzog) Roman Boborykin gegrënnt, als Deel vun engem Festungsrank dee Moskau am Süden a Südoste virun Ugrëff vun den "Tataren" (Gëllen Hord) schütze sollt.
1719 krut se de Status vun enger Stad.
Wärend dem Biergerkrich koum et 1920-1921 zu engem grousse Bauerenopstand, deen als Widerstand géint d'Requisition vu Fruucht ugefaangen huet, mä deen awer vun der bolschewistescher Rouder Arméi bluddeg néiergeschloe gouf.
D'Lëtzebuerger am Gefaangenelager zu Tambow
Am Zweete Weltkrich, vun 1943 un, goufen an d'Krichsgefaangenelager Tambow-Rada Nr.188 ronn 10.000 Krichsprisonnéier vun 13 Natioune bruecht, déi do ënner mënschenonwierdege Konditioune bis zur hirer Fräiloossung a Braken hanner pickegem Drot agespaart waren. Dorënner vill Zwangsrekrutéiert aus Loutrengen, dem Elsass an och 1.004 Lëtzebuerger.
Si hunn do wéinst Keelt an Honger, Entbierungen a Krankheeten, schwéier gelidden. Dausende sinn ëmkomm an och 167 Lëtzebuerger hunn do hiert Liewe misse loossen, a goufen do begruewen.
Nom Enn vum Krich goufen d'Lëtzebuerger an e puer Convoie vun Tambow heem bruecht: Den 3. August 1945 sinn 200 Kranker heembruecht ginn. Am September 1945 goufen aner 600 Lëtzebuerger aus dem Lager vun Tambow op Lëtzebuerg zeréckbruecht. Der deemoleger Lëtzebuerger Regierung gouf nom Krich staark Virwërf gemaach, datt si net genuch fir déi Tambower Jonge gemaach hätt. Eréischt am Mee 1945 war si eppes vun der Presenz vu Lëtzebuerger Krichsprisonnéier zu Tambow gewuer ginn.
Ekonomie
An der Mëtt vum 18. Joerhonnert war Tambow den Handels- a Wirtschaftszentrum vum ganze landwirtschaftlechen Terrain ronderëm. De Wope mam Beiestack geet net nëmmen op dee viraals wéinst senger héijer Qualitéit faméisen Hunneg vum Tambower Land zeréck, mä steet symbolesch och fir haart Aarbecht a Fläiss déi der Stad Räichtum bruecht hunn.
D'Industrie huet sech a gréisserem Ausmooss eréischt an der Zäit no der Oktoberrevolutioun 1917 entwéckelt. Hautesdaags ass Tambow awer héich industrialiséiert, mat als wichtegste Branchen d'Chimie- an Elektroindustrie.
Kuckeswäertes
D'Kasaner Klouschter aus dem 17. Joerhonnert an d'Verklärungskathedral aus dem 18. Jh., sowéi aner Kierchen aus dem 18. an 19. Joerhonnert, weisen op d'Vergaangenheet vun Tambow als spirituellen Zentrum hin.
Ernimme kann een och d'Oper an d'Konschtgalerie vun Tambow.
Um Krichsgefaangenekierfecht Tambow-Rada leie 24.000 Gefaange begruewen.
Zu Tambow gëtt et dräi Universitéiten a véier Instituter.
Griffith Observatoire
De Griffith Observatoire (en:Griffith Observatory) ass e Gebai zu Los Angeles a Kalifornien.
Den Observatoire steet op der Südsäit vum Mount Hollywood am Griffith Park op enger Héicht vun 300 Meter. En ass als Plaz fir d'Touristen an d'Awunner vun der Stad souwéi fir seng wëssenschaftlech Expositiounen, de Planetarium an de Panorama bekannt. Vun do ass e Bléck op déi ganz Regioun tëscht dem Zentrum vu Los Angeles bis zu der Bucht vu Santa Monica an dem Pazifik méiglech.
De wäisse Kuppelbau gouf de 14. Mee 1935 no Pläng vum John C. Austin a Russell W. Porter an enger Mëschung aus Art Déco an egypteschem Stil fäerdeggestallt. No véierjäreger Renovéierung war den 2. November 2006 seng Reouverture. 70 Millioune Leit hunn den Observatoire zanter senger Ouverture besicht.
D'Gebai war fir en ettlech Filmer Dréiplaz, dorënner Rebel Without a Cause (1955), Terminator (1984), Rocketeer (1991), The End of Violence (1997), Bowfinger (1999), Queen of the Damned (2001), Charlie's Angels: Full Throttle (2003), Transformers (2007) a Yes Man (2008). Ausserdeem gesäit een d'Gebäi an diverse Videospiller, ënner anerem am GTA San Andreas, Mafia II a GTA 5.
Weider déngt d'Gebai och a Serien als Dréiplaz, z. B. Riptide (Strapazierte Gastfreundschaft, 1984) an Star Trek: Voyager (Vor dem Ende der Zukunft, 1996).
Fernandinho
Fernandinho ass eng portugiseschsproocheg diminutiv Form vum männleche Virnumm Fernando; lit.: "klenge Fernando". Et gëtt verschidde Persounen déi Fernandinho heeschen:
(582) Olympia
Den (582) Olympia ass en Asteroid vun der Haaptceinture.
Jean Conzemius
Et gëtt verschidde Persounen déi Jean Conzemius heeschen:
Sexey-les-Bois
Sexey-les-Bois ass eng franséisch Uertschaft an der neier Gemeng Bois-de-Haye, am Departement Meurthe-et-Moselle an der Regioun Grand Est. Déi fréier Gemeng Sexey-les-Bois huet den 1. Januar 2019 mat der Gemeng Velaine-en-Haye fusionnéiert.
Marcello Baldi
De Marcello Baldi, gebuer den 1. August 1923 zu Telve a gestuerwen den 22. Juli 2008 zu Roum, war en italieenesche Filmregisseur.
De Baldi huet eng 20 Kinos- an TV-Filmer als Regisseur gedréint a fir eng 12 d'Dréibuch geschriwwen.
Fernandinho (Foussballspiller)
Hien huet a senger Carrière fir den Atlético Paranaense (2002–05), de Schachtar Donezk (2005–13) an zanter 2013 fir de Manchester City F.C. gespillt. De Fernandinho ass wäit bekannt als Spiller vum Manchester an als senge "Star". ,
Zanter 2011 spillt de Fernandinho fir déi brasilianesch Foussballnationalekipp.
Haaptplatinn
Eng Haaptplatinn oder Zentralplatinn (en: mainboard oder motherboard) ass bei engem Computer eng zentral Platinn, op där déi eenzel Komponente wéi den Haaptprozesser (CPU), den Aarbechtsspäicher, de BIOS-Chip mat der integréierter Firmware, Interface-Komponenten a Stiechplazen (en: slots) fir Erweiderungskaarten (z. B. d'Graphikkaart oder d'Soundkaart) montéiert sinn; déi dofir néideg Leederbunne sinn op méi Loen (Layer) opgedeelt.
Marskanal
D'Marskanäl si reng Linnestrukturen, déi fir d'éischt am Joer 1877 vum italieeneschen Astronom Giovanni Schiaparelli bei der Observatioun vum Mars gesi goufen. En ettlech vun hinne si Canyonen oder Ramplien um Terrain, déi meescht entspriechen awer kengen haut bekannte Strukture vun der Marsuewerfläch. Si sinn deelweis als Albedo- a Kontrasteffekter ze deiten, deelweis och als optesch Täuschungen.
De Schiaparelli hat besonnesch schaarf Aen, woufir seng „Canali“ (ital. fir Rillen) eréischt zwee Joer méi spéit, bei der nächster Mars-Oppositioun, och vun aneren Astronome konnte gesi ginn.
Fälschlech Deitung als Liewensspuren oder Konschtgebaier
D'Phenomeen vun de Marskanäl war den Haaptulass fir d'Grënnung vum Flagstaff- oder Lowell-Observatoire an Arizona (1894). E gouf a kuerzer Zäit e féierend Institut fir Planetologie, an deem 1930 de Pluto entdeckt gouf. Do gouf och déi modern Spektroskopie entwéckelt. Ënnersich vun de periodesche Verfierwunge säitlech vun en ettleche Marskanäl hu sech bis an d'1960er Joren net eendeiteg fir oder géint niddreg Liewensspuren deite gelooss, soudatt d'Astrobiologen nach 1963, kuerz virum Start vun den zwou Mariner-Marssonden, d'Existenz vu Moosen a Flechten um "Roude Planéit" fir méiglech gehalen hunn.
NGC 4286
Den NGC 4286 ass eng Spiralgalaxis am Stärebild Coma Berenices. D'Galaxis gouf am Joer 1785 vum Astronom Wilhelm Herschel mat sengem 18,7 Zoll-Spigelteleskop entdeckt.
Nicolas Engel
Den Nicolas Engel oder Nic Engel, gebuer den 30. Abrëll 1902 zu Hesper, a gestuerwen den 29. Dezember 1946 an der Stad Lëtzebuerg, war e lëtzebuergesche Vëlossportler.
Deutschland sucht den Superstar
Deutschland sucht den Superstar (dacks als DSDS ofgekierzt) ass eng Musekscastingshow, déi fir d'éischt am Joer 2002 um däitsche Sender vun RTL ausgestraalt gouf.
Schichany
Schichany (op Russesch: Шиханы, op Tataresch: Шиган/Şigan) ass eng kleng zoue Stad am Oblast Saratow am Wolga-Federatiounskrees a Russland. Si ass de Verwaltungszentrum vum Stadkrees Schichany a läit eng 130 km nërdlech vu Saratow. Den zivillen Deel vun der Stad nennt sech inoffiziell Schichany-1, an de militäreschen Deel eng 2 km südëstlech dervun inoffiziell Schichany-2.
Et ass déi klengst Stad a senger Regioun an huet 5.738 Awunner (Stand 2016).
Schichany gouf am Joer 1820 vum russesche Generol Wassili Wassiljewitsch Orlow-Denissow gegrënnt. Zanter 1928 ass se e Chimiewaffestanduert vun der Arméi.
Haaptwirtschaftsfaktor sinn d'Ariichtunge vun der russescher Arméi, grad ewéi d ' Wëssenschaftlecht Fuerschungsinstitut fir Stralungs-, Chimie- a Biowaffeschutz an d ' Staatlecht Institut fir organesch Syntheestechnologie mat Versuchswierk.
Cuisiat
Cuisiat ass eng franséisch Uertschaft an der Gemeng Val-Revermont a fréier Gemeng am Departement Ain (01) an der Regioun Auvergne-Rhône-Alpes.
Froidmont-Cohartille
Froidmont-Cohartille ass eng Gemeng am franséischen Departement Aisne an der Regioun Hauts-de-France.
Cuisiat
Bis 1972, wéi se mat Treffort fusionéiert huet, war et eng eegestänneg Gemeng. Se war du bis 2016, wéi Treffort-Cuisiat mat Pressiat fusionéiert huet, eng associéiert Gemeng vun Treffort.
Bei der Fusioun den 1. Januar 2016 wéi déi nei Gemeng Val-Revermont entstanen ass gouf s'eng delegéiert Gemeng an der neier Verwaltungseenheet.
Littrow (Moundkrater)
De Littrow ass en Aschlagkrater op der nordëstlecher viischter Moundsäit um Rand vum Mare Serenitatis, nërdlech vum Krater Vitruvius an ëstlech vum Krater Clerke.
De Littrow ass staark erodéiert, a mat Marelava opgefëllt an dofir zimmlech glat.
Betting
Betting ass eng franséisch Gemeng am Museldepartement an der Regioun Grand Est.
Henri Lambert (Schauspiller)
Den Henri Lambert, gebuer de 5. Dezember 1927 zu Paräis a gestuerwen den 3. Abrëll 2003 zu Clamart, war e franséische Schauspiller.
Hien huet an iwwer 100 Kinos- an Televisiounsfilmer matgespillt.
(3430) Bradfield
Den (3430) Bradfield ass en Haaptceintureasteroid, deen den 9. Oktober 1980 vun der Carolyn Shoemaker um Palomar-Observatoire entdeckt gouf.
Den Asteroid gouf de 14. Abrëll 1987 nom neiséilänneschen Amateurastronom William Ashley Bradfield genannt. De Bradfield hat vun 1972 bis 2004 am Ganzen 18 Koméiten entdeckt.
Velaine-en-Haye
Velaine-en-Haye ass eng franséisch Uertschaft a fréier Gemeng am Departement Meurthe-et-Moselle an der Regioun Grand Est. Déi fréier Gemeng Velaine-en-Haye huet den 1. Januar 2019 mat der Gemeng Sexey-les-Bois fusionnéiert fir déi nei Gemeng Bois-de-Haye ze bilden.
Breakdance
Breakdance ass eng Form vun Danz, déi fir d'éischt an den 1970er zu New York entstanen ass. Si ass enk mam Hip-Hop affiliéiert.
Saint-Pantaly-d'Ans
Zanter dem Regruppement vum 1. Januar 2017 mat de Gemenge La Boissière-d'Ans a Cubjac gehéiert s'als delegéiert Gemeng zu der neier Gemeng Cubjac-Auvézère-Val d'Ans
Le Pays d'Ans
Le Pays d'Ans ass e Veräin vu sechs Gemengen am Périgord, deen 1996 vun de Gemenge gegrënnt gouf, déi all d'Wuert Ans an hirem Numm hunn: Badefols-d'Ans, La Boissière-d'Ans, Chournac-d'Ans, Granges-d'Ans, Sainte-Eulalie-d'Ans a Saint-Pantaly-d'Ans.
Kopff (Moundkrater)
De Kopff ass en Aschlagkrater um baussenzegste westleche Rand vun der viischter Äerdmoundsäit, um ëstleche Rand vum Mare Orientale a westlech vum Lacus Veris. De Kraterrand ass e bëssi erodéiert, an der flaacher bannenzeger Fläch vum Krater si Brochstrukturen ze gesinn.
Den Niewekrater Kopff A heescht zanter 1985: Lallemand.
Béning-lès-Saint-Avold
Béning-lès-Saint-Avold ass eng franséisch Gemeng am Museldepartement an der Regioun Grand Est.
Syrtis Major (Gradsecteur)
De Gradsecteur Syrtis Major gehéiert zu den 30 Gradfelder vum Mars déi vum USGS festgeluecht goufen. D'Nummer ass MC-13, d'Gradfeld ëmfaasst d'Gebitt vun 270° bis 315° westlech Längt a vun 0° bis 30° südlech Breet.
Syrtis Majorass ass en ale Schichtvulkan mat engem zentralen Dall an Nord-Süd-Richtung. Am Gradsecteur leien d'Calderae vum Meroe Patera a vum Nili Patera. Den Numm kënnt vun enger Albedoformatioun um Mars, déi nom Golf vu Sirte genannt gouf.
Charnois
Charnois ass eng franséisch Uertschaft a Gemeng am Departement Ardennes an der Grand Est, um rietsen Uwänner vun der Meuse.
Erlon
Erlon ass eng Gemeng am franséischen Departement Aisne an der Regioun Hauts-de-France.
Quiz
E Quiz ass eng Zort Spill bei deem de Spiller, entweeder eleng oder an enger Ekipp, probéiere muss Denksportaufgaben oder Wëssensfroe korrekt ze beäntweren. A verschiddene Länner gëtt e Quiz och an der Bildung oder änleche Beräicher ugewant fir d'Entwécklung vum Wëssen oder de Fäegkeeten ze moossen.
An deene meeschte Quizze gi Punkte fir all richteg Äntwert verdeelt a generell gewënnt eng Persoun aus enger Grupp vu verschiddene Participante mat de meeschte Punkten.
Montigny-sur-Meuse
Montigny-sur-Meuse ass eng franséisch Uertschaft a Gemeng am Departement Ardennes an der Grand Est.
Luís Galvão Teles
Biographie
Dem Luís Galvão Teles säi Papp war och Jurist, genee wéi säi Brudder Miguel. Hien huet Droit op der Universitéit vu Lissabon studéiert a säi Studium do am Joer 1967 ofgeschloss.
Donieft war hien och Regieassistent beim portugiseschen Televisiounssender RTP a huet 1968 um Institut de formation cinématographique zu Paräis studéiert. Hie war e fréie Member vum Centro português de cinema. No der Revolutioun vum 25. Abrëll 1974 huet hien e puer Opnamen iwwer déi Zäit gefilmt, déi Deel vum Documentaire As Armas e o Povo (1975) vun engem Regisseurskollektiv sinn.
Montigny-sur-Meuse
Wéi 2011 de Parc naturel régional des Ardennes entstanen ass, war Montigny eng vun de Grënnungsgemengen.
Luís Galvão Teles
Biographie
1977 huet hien de Spillfilm A confederação – o povo é que faz a história gedréint, deen mat Grousse Präis vum Internationale Filmfestival vu Figueira da Foz ausgezeechent gouf an eng Éierementioun um Filmfestival vu San Remo krut.
Dem Luís Galvão Teles seng Comedie A vida é bela?! (1982) war zwar e grousse Publikumserfolleg mee ass bei de Kritiker duerchgefall.
Hien ass 1986 op Lëtzebuerg komm fir als Jurist um Europäesche Geriichtshaff ze schaffen, a wunnt haut um Bridel. Eegenen Aussoen no war de Luís Galvão Teles och um lëtzebuergesche Film Schacko Klak (1990) bedeelegt.
Eréischt zéng Joer nom leschte Spillfilm huet hie säin nächste Film erausbruecht, Retrato de familia (1991). Deen ass eng Koproduktioun mat der lëtzebuergescher Paul Thiltges Distributions a gouf deelweis zu Lëtzebuerg gedréint. D'Haaptrollen haten de Joaquim de Almeida, dee fir seng Roll als Miguel als "Beschte Schauspiller" um Filmfestival vu Kairo priméiert gouf, an d'Maria de Medeiros.
1997 huet de Luís Galvão Teles seng eege Filmproduktiounsgesellschaft Fado Films gegrënnt, zesumme mat Samsa Film. Am selwechte Joer huet hien eng weider lëtzebuergesch Koproduktioun an de Kino bruecht, de franséischsproochege Spillfilm Elles. Am Casting waren e puer grouss Nimm ze fannen, dorënner d'Fransousin Miou-Miou, d'Schwäizerin Marthe Keller, d'Amerikanerin Marisa Berenson an erëm de Portugis Joaquim de Almeida. Elles war deen éischte lëtzebuergesche Film, dee fir eng Oscar-Nominatioun an der Kategorie "Beschte friemsproochege Film" proposéiert war. E gouf awer net nominéiert. De Film gouf och op fënnef Filmfestivalle mat engem Präis ausgezeechent.
Fir de Privatsender SIC huet de Luís Galvão Teles zesumme mat sengem Jong Gonçalo de Fernseefilm A noiva (2000) gedréint, éier en 2003 mat Tudo isto é fado eng weider lëtzebuergesch Koproduktiouns erausbruecht huet. D'Haaptrollen an där Comedie haten den Danton Mello, den Ângelo Torres an d'Ana Cristina de Oliveira. 2007 koum eng weider Comedie, Dot.com eraus. Nieft senger Aarbecht als Regisseur huet hien zënterhir och eng ganz Rei aner Filmer, Documentairen a Fernseeserië produzéiert.
Mat sengem Jong Gonçalo huet hien op en neits 2016 d'portugisesch-spuenesch Koproduktioun Gelo gedréint huet. Et handelt sech ëm e Fantasy-Drama mat der Spuenierin Ivana Baquero an dem Portugis José Afonso Dias Pimentel an den Haaptrollen.
2023 kënnt d'Televisiounsserie Histórias da Montanha eraus, bei där de Luís Galvão Teles Regie gefouert huet.
Wyola (Montana)
Wyola (op Crow: Alachúa Uhpáko) ass eng CDP (Census-designated place) am Süde vum Big Horn County am Bundesstaat Montana an de Vereenegte Staate vun Amerika.
D'Uertschaft huet 215 Awunner (Stand: 2010) an eng Fläch vun zirka 17 km². Vun der Bevëlkerung si ronn 79 % Indianer, gréisstendeels Crowen.
City (Zäitschrëft)
City ass eng Zäitschrëft déi vu Maison Moderne am Optrag vun der Gemengeverwaltung vun der Stad Lëtzebuerg erausbruecht gëtt. D'Zäitschrëft mam Ënnertitel „Magazine officiel de la Ville de Luxembourg“ huet e Format vun ca. 23 cm Breet an 28 cm Héicht a gëtt gratis un all Stot an der Stad verdeelt. Leit déi net an der Stad wunnen, kënne se gratis abonéieren; fir an d'Ausland kascht e Joresabonement 10 Euro.
Mat der City wëll d'Stad d'Ëffentlechkeet ganz konkreet iwwer d'Projeten informéieren déi an der Stad realiséiert ginn a sou méi en enke Kontakt tëscht der Gemengeverwaltung an de Bierger hierstellen.
IC 559
Den IC 559 ass eng Spiralgalaxis am Stärebild Leo a läi 25 Millioune Liichtjoer vun eis ewech.
D'Galaxis gouf am Joer 1893 vum Astronom Stéphane Javelle entdeckt.
City (Zäitschrëft)
Déi éischt Nummer koum am Januar 2016 eraus an huet domat de City Mag ersat. D'Zäitschrëft kann och um Internet virtuell duerchgebliedert oder erofgeluede ginn.
Jane Birkin
D'Jane Birkin, (OBE) gebuer als Jane Mallory Birkin de 14. Dezember 1946 zu Marylebone, engem Quartier vun der City of Westminster zu London, a gestuerwen de 16. Juli 2023 zu Paräis, war eng englesch Schauspillerin, Filmregisseurin a Sängerin, déi zanter dem Enn vun den 1960er Jore haaptsächlech a Frankräich gelieft a geschafft huet.
Interferenz (Physik)
An der Wellemechanik sinn Interferenzen eng Kombinatioun vun zwou Wellen, déi mateneen interagéieren. Dëse Phenomeen gëllt net nëmme fir Liichtwellen an der Optik, mä och fir elektromagnéitesch Wellen a fir Tounwellen.
Jane Birkin
D'Jane Birkin war d'Duechter vum Lieutenant-Commander (Korvettekapitän) David Birkin an der Schauspillerin Judy Campbell. Hire Brudder ass de brittesche Filmregisseur an Dréibuchauteur Andrew Birkin. Si war d'Mamm vun der Fotografin Kate Barry an de Schauspillerinne Charlotte Gainsbourg a Lou Doillon.
Carrière
Wärend den Dréiaarbechte vu Slogan huet si de Serge Gainsbourg kennegeléiert. 1969 huet si mat him d'Lidd Je t'aime … moi non plus opgeholl, dat de Gainsbourg scho mat der Brigitte Bardot opgeholl, ma op hire Wonsch net publizéiert hat. D'Lidd, méi gekeimt wéi gesongen, gouf, obwuel oder éischter well et op ville Radiosstatiounen verbuede war, et ze spillen, e grousse Succès. De Gainsbourg an d'Birkin hunn dono deels solo, deels zesummen, Musek produzéiert. D'Jane Birkin huet an där Period och a ville Filmer matgespillt, dorënner Le mouton enragé vum Michel Deville an Death on the Nile vum John Guillermin, souwéi och a ville wéineg bekannte Filmer. No hirer Trennung vum Gainsbourg, 1980, war si mam Regisseur Jacques Doillon zesummen, deen et hir erméiglecht huet, méi usprochsvoll Rollen ze spillen.
Bosscha-Observatoire
De Bosscha-Observatoire ass den eelsten Observatoire an Indonesien. E gouf 1923 gegrënnt a gehéiert zum Institut Teknologi Bandung. E steet op enger Héicht vun 1.310 m an der Stad Lembang am Weste vun der Insel Java.
Teleskope
Den Observatoire huet fënnëf gréisser Teleskopen:
Zeiss-Duebelrefrakter
Mat deem Teleskop ginn Duebelstären, besonnesch duerch Photometrie, Moundkrater, d'Planéite Mars, Saturn a Jupiter souwéi Koméiten ënnersicht resp. observéiert. Den Teleskop huet zwou Objektivlënse mat 60 cm Duerchmiesser an enger Brennwäit vun 10,7 Meter.
Schmidt-Teleskop
Mat dem Schmidt-Teleskop (Spëtznumm: Bima Sakti) gi Galaxien, Stärespektren, Asteroiden a Supernovaen ënnersicht. Den Haaptspigel huet en Duerchmiesser vun 71 cm, d'Schmidt-Plack 50 cm, d'Brennwäit ass 2,5 m.
Bamberg-Refrakter
Dëse Refrakter mat 37 cm Duerchmiesser an enger Brennwäit vu 7 m gëtt besonnesch bei Ënnersich vun der visueller Hellegkeet, der Distanzmiessung vu Stären, Photometrie vu Stären déi sech verdecken a bei der Sonnenobservatioun gebraucht. Den Teleskop ass mat engem Photometer ekipéiert.
Cassegrain GOTO
De Cassegrain-Spigelteleskop ass e Geschenk vun der japanescher Regierung an huet eng computergesteiert Ausriichtung (GOTO). Un den Teleskop kann e Spektrometer ugeschloss ginn.
Unitron-Refrakter
Mat dësem Teleskop, dat e Lënsenduerchmiesser vun 13 cm huet, gi Mounddäischterten, Sonnendäischterten a Sonneflecken observéiert.
Gemeng Bartreng
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft vun där se och hiren Numm huet.
Alain Anen
Den Alain Anen, gebuer de 24. Mee 1950 zu Déifferdeng, ass e fréiere lëtzebuergesche Fechter an Olympionik.
Gemeng Bartreng
Kadastersektiounen
D'Gemeng Bartreng huet dräi Kadastersektiounen:
Alain Anen
Hien huet Lëtzebuerg bei den Olympesche Summerspiller 1972 zu München vertrueden.
Gemeng Bartreng
Geographie
D'Gemeng Bartreng läit westlech vun der Stad Lëtzebuerg op enger Héicht tëscht zirka 280 an 345 m (NG-L).
D'Nopeschgemenge si Mamer a Stroossen am Norden, Lëtzebuerg am Osten, Leideleng a Reckeng op der Mess am Süden an Dippech am Westen.
Duerch d'Gemeng leeft vu Westen no Osten d'Péitruss. D'Grouf, eng Baach déi hiren Ursprong grad wéi d'Péitruss am ëstlechen Deel vun der Gemeng Dippech huet, leeft och vu Westen no Osten duerch d'Gemeng a fléisst da bei der Helfenter Bréck an d'Péitruss.
Verkéier
Iwwer den Tossebierg leeft d'Nationalstrooss N6 déi op hirer ganzer Längt zu der Voie de la Liberté gehéiert.
Op der Helfenter Bréck ass d'Gemeng un d'Autobunn ugeschloss, déi do zirka 350 m iwwer d'Gebitt vun der Gemeng leeft.
Ausserdeem lafen nach d'Chemin reprisen CR163 an CR181 duerch d'Gemeng.
D'Gemeng ass duerch d'Eisebunnsstreck Lëtzebuerg-Klengbetten un d'Eisebunnsnetz ugeschloss un där se eng Gare huet.
Duerch d'AVL-Buslinne 5, 6, 8, 10, 11 a 16 ass d'Gemeng duerch Busse mat der Stad Lëtzebuerg verbonnen.
Geschicht
Den 1. Januar 1850 (duerch Gesetz vum 6. August 1849) goufen d'Sektioun Stroossen an den Deel vun der Sektioun Reckendall dat um "ban de Strassen" louch, vun der Gemeng Bartreng ofgetrennt, fir eng nei Gemeng Stroossen ze schafen.
Am Annuaire officiel 1917 fënnt ee fir d'Gemeng Bartreng 1.202 Awunner, 250 bewunnten Haiser an 252 Famillen.
Serie 28 SNCB
Serie 28 SNCB huet e puer Bedeitungen:
Gemeng Bartreng
Entwécklung vun der Awunnerzuel
Quell: STATEC
Wollefsmillen
Mat Wollefsmille kënne verschidde Millen oder Plazen zu Lëtzebuerg gemeng sinn:
Gemeng Bartreng
Politik
De Gemengerot vu Bartreng gëtt nom Proporz-Walsystem gewielt. E setzt sech zanter 2011 aus 13 Conseilleren zesummen.
No de Gemengerotswale vum 8. Oktober 2017, bei deenen d'DP déi absolut Majoritéit krut, stellt dës Partei de Schäfferot, mam Frank Colabianchi als Buergermeeschter. Virdru war d'DP an enger Koalitioun mat deene Gréngen.
Zesummesetzung Quell: Inneministère / RTL.lu / elections.lu
Jumelage
Zanter dem 23. Mäerz 1997 ass Bartreng mat der italieenescher Gemeng Santa Maria Nuovo (Regioun Marken (Marche), Provënz Ancona) jumeléiert.
Interkommunal Syndikater
D'Gemeng Bartreng ass Member vu follgenden interkommunale Syndikater:
Raddon-et-Chapendu
Raddon-et-Chapendu ass eng franséisch Gemeng am Departement Haute-Saône am Dall vum Breuchin.
Hoyningen-Huene
Hoyningen-Huene, och nach Hoyningen resp. Hoiningen oder Hoyningen genannt Huene, ass den Numm vun engem alen Adelsgeschlecht aus dem Rheinland. D'Famill krut méi spéit absënns am Baltikum, an Hessen an a Preisen grousse Besëtz an och Respekt. Verschidden Äscht vun der Famill bestinn nach bis haut.
Originnen
D'Geschlecht kënnt vun Hönningen un der Ahr, am Rheinland. Et ass fir d'éischt 1176 an engem Akt vun enger Grondstécksschenkung dokumentéiert, an deem den Erenbold de Hoingen ernimmt gëtt. Duerno daucht den Numm beim Johann von Hoingen (1365-1383) op, méi spéit dann (4. Abrëll 1447) beim Henricus vun Hoyngen, e Schäffen zu Bonn. Vun do aus solle Membere vun der Famill (der Iwwerliwwerung no, den Jobst vu Hoyngen genannt Hune, bestuet mat der Anna vu Dumpian, gestuerwe 1480) méi spéit a Kurland (Lettland) an den Däitschen Uerdensstaat komm sinn.
D'Schreifweis vum Numm variéiert ganz staark. Déi eelst iwwerliwwert Form ass Hoingen, duerno Hoyngen genannt Hune. Weider Versioune waren Hüenegen genannt Hüene, Huningen, Huenigen, Hühnchen, Huegenen, Hueningen, Hoinigen, Hune, Hoyne, Höen, Huyne, Huyn, Hühne, Hüne, Huene an Hühn. An Hesse war d'Schreifweis allgemeng vun Huyn, an der preisescher Branche war et Hoiningen genannt Huene. Haut nenne sech déi meescht Familljememberen Freiherr resp. Freifrau (Freiin) v. Hoyningen-Huene oder Hoyningen ganannt Huene. Déijéineg déi an Amerika an a Kanada ausgewandert sinn, hu gemenkerhand den éischten Deel vum Numm Hoyningen ewech gelooss.
Foisches
Foisches ass eng franséisch Uertschaft a Gemeng am Departement Ardennes an der Grand Est, am Dall vun der Meuse.
Wéi 2011 de Parc naturel régional des Ardennes entstanen ass, war Foisches eng vun de Grënnungsgemengen.
Dercy
Dercy ass eng Gemeng am franséischen Departement Aisne an der Regioun Hauts-de-France.
Jacques Dutronc
De Jacques Dutronc gebuer den 28. Abrëll 1943 zu Paräis, ass e franséische Sänger a Schauspiller.
Zanter 1981 ass hie mat der Sängerin a Schauspillerin Françoise Hardy bestuet.
Am Joer 1966 hat hien e grousse Succès mam Lidd Et moi, et moi, et moi, an an de Joren duerno mat ë. a. Les Playboys, Les cactus, J’aime les filles, Il est cinq heures, Paris s'éveille a L'opportuniste.
1973 huet hien nieft den Optrëtter als Sänger och am Film eng Carrière als Schauspiller ugefaangen. Bekannt Filmer vun him sinn L'Important, c'est d'aimer (1975) vum Andrzej Żuławski mat der Romy Schneider, Mado (1969) vum Claude Sautet, Sauve qui peut (la vie) (1980) vum Jean-Luc Godard a Mes nuits sont plus belles que vos jours (1989) vum Andrzej Żuławski mat der Sophie Marceau.
Soss
Dem Dutronc säi Lidd "Les cactus" vun 1966 huet de Paul Leesch op d'Iddi bruecht, fir d'Joer drop säin éischte Supermarché "Cactus" ze nennen. Et koum ëm dobäi aber weeder op d'Lidd nach op deem säi Message un, mä en hat domat einfach e Wuert geholl wat an allen dräi Sproochen zu Lëtzebuerg geleefeg ass.
NGC 821
Den NGC 821 ass eng elliptesch Galaxis vum Typ E6 a läit am Stärebild Aries.
D'Galaxis huet eng Wénkelgréisst vun 2,6' × 1,6' an eng visuell Magnitude vu +10,8 mag. Si gouf de 4. September 1786 vum Wilhelm Herschel entdeckt.
Ormoiche
Ormoiche ass eng franséisch Gemeng am Departement Haute-Saône am Dall vum Breuchin.
NGC 135
Den NGC 135 ass eng lënsefërmeg Galaxis am Stärebild Cetus. Den NGC 135 gouf am Joer 1886 vum amerikaneschen Astronom Francis Preserved Leavenworth entdeckt.
Cebuano
Cebuano (ausgeschwat: []; Cebuano: Sinugboanon), och bekannt als Visayan (Cebuano: Binisayà) oder Bisayan, ass eng austronesesch Sprooch déi zum Aascht vun de malayo-polyneesesche Sprooche gehéiert. Cebuano gëtt op de Philippinne vu ronn 18 Millioune Leit geschwat.
Den Numm gëtt ofgeleet vun der philippinnescher Insel Cebu, mat der spuenescher Adjektivendung -ano. Den alternativen Numm Bisayan gëtt dacks mat der Sprooch Bisaya (ISO-639-3-Code  a  ) verwiesselt, déi laanscht der Bucht vu Brunei geschwat gëtt.
Cebuano gehéiert zu de Visayasproochen. Et gëtt eng cebuano Versioun vun der Wikipedia an et ass déi Wiki - hannert der Englescher - mat der zweethéchster Zuel vun Artikelen (Stand: 21. Juli 2019).
Cebuano ass d'Mammesprooch vun den Awunner vu Cebu, Bohol, Negros Oriental, de Leit aus der westlecher Provënz Leyte, vu Southern Leyte, a vu groussen Deeler vu Mindanao.
Cebuano ass no Tagalog déi zweetheefegst benotzte Sprooch vun de Philippinnen.
Eisebunnsbréck vu Cubzac
D'Eisebunnsbréck vu Cubzac iwwer d'Dordogne ass eng Bréck op der Streck Chartres-Bordeaux um P.K 594,750 tëscht Cubzac-les-Ponts a Saint-Vincent-de-Paul am Departement Gironde.
D'Bréck gouf 1866 a Betrib geholl. De gréissten Deel ass e Fachwierkbau am Fer forgé. Se ass am Ganzen 2.178 Meter laang, 21,80 Meter breet an Haaptdrowäit ass 73,60 m.
Se besteet aus véier groussen Deeler:
Diesen
Diesen ass eng franséisch Uertschaft a Gemeng am Departement Moselle an der Regioun Grand Est.
(193) Ambrosia
Den (193) Ambrosia ass en Asteroid vun der Haaptceinture a gouf den 28. Februar 1879 vum Jérôme-Eugène Coggia entdeckt.
Den Asteroid gouf nom Plat Ambrosia, e Liewenselixir vun den olympesche Gëtter genannt.
Bradford Dillman
De Bradford Dillman, gebuer de 14. Abrëll 1930 zu San Francisco a Kalifornien a gestuerwen de 16. Januar 2018 zu Santa Barbara a Kalifornien, war en US-amerikanesche Schauspiller.
Hie war vun 1963 bis zu hirem Doud am Joer 2003 mat der Schauspillerin Suzy Parker bestuet.
Kirsten Heiberg
D'Kirsten Heiberg, gebuer de 25. Abrëll 1907 zu Kragerø an Norwegen a gestuerwen den 2. Mäerz 1976 zu Oslo, war eng norwegesch Sängerin a Schauspillerin.
Jean Conzemius (Deputéierten)
De Jean Conzemius war Member vun der Assemblée constituante vun 1848 (Lëtzebuerg).
Jean-Claude Kremer
De Jean-Claude Kremer, gebuer de 25. Juni 1963, ass e fréiere lëtzebuergesche Schéisser an Olympionik.
Hien huet Lëtzebuerg op den Olympesche Summerspiller 1988 zu Seoul an 1992 zu Barcelona vertrueden.
Sporcle
Sporcle ass eng engleschsproocheg Quiz-Websäit déi et zanter 2007 gëtt an op där Benotzer Spiller mat engem Zäitlimit iwwer trivialt Wëssen ugebuede ginn; zum Beispill mussen an 10 Minutten alleguer d'amerikanesch Presidenten oder all Land an Afrika genannt ginn. Dem Grënner Matt Ramme no ass den Numm vun der Säit vum Wuert "oracle" (Orakel) inspiréiert. , D'Buroë vu Sporcle sinn zu Seattle a San Francisco.
Cuirieux
Cuirieux ass eng Gemeng am franséischen Departement Aisne an der Regioun Hauts-de-France.
Sporcle
Spiller
D'Spiller bei Sporcle sinn a 15 Kategorien ënnerdeelt: Geographie, Entertainment, Wëssenschaft, Geschicht, Literatur, Sport, Sprooch, "Just for Fun", Relioun, Filmer, Televisoun, Musek, "Gaming" (Video- a Computerspiller), Verschiddenes a Wakanz- a Feierdeeg. Am November 2012 gouf et am Ganzen iwwer 316.000 Spiller déi méi wéi 899 Millioune Mol gespillt gi sinn.
Bei deene meeschte Spiller muss de Benotzer an enger predefinéierter Zäitspan all Äntwert vun engem bestëmmte Sujet nennen, wéi zum Beispill all d'Bundesstaaten vun den USA, all Schauspiller déi en Oscar als beschten Haaptduersteller gewonnen hunn oder all cheemesch Elementer am Periodesystem vun den Elementer. No 17 Sekonnen erschéngen ënner dem Chronometer d'Wierder "give up?" (Opginn?), op déi de Spiller ka klicke fir d'Enn vum Spill erbäizeruffen an all d'Äntwerten ze gesinn.
Zanter September 2009 kann all Benotzer och seng eege Quizzer kreéieren. Fir op Sporcle ze spille muss een net registréiert sinn, mä et kann ee sech als Benotzer gratis umelle fir zum Beispill säi Punktestand kënnen ze verfollegen, selwer Spiller ze maachen oder Spiller vun anere Benotzer kommentéieren.
Banannefabrik
D'Banannefabrik ass en aalt Geméis- an Uebstlagerhaus an der Rue du Puits zu Bouneweg, an deem zanter uganks der 1990er Joren e Kulturzenter entwéckelt gouf, dee sech virun allem fir Virbereedungen a Prouwe vu Konschtspektakelen eegent. Den offiziellen Numm ass Centre de production et de création artistique (CPCA).
Zanter Juni 2011 hu 5 kulturell Vereenegungen hire Sëtz an der Banannefabrik:
Ham-sur-Meuse
Ham-sur-Meuse ass eng franséisch Uertschaft a Gemeng am Departement Ardennes an der Grand Est, am Dall vun der Meuse a laanscht de Canal de la Meuse.
Wéi 2011 de Parc naturel régional des Ardennes entstanen ass, war Ham eng vun de Grënnungsgemengen.
Igor Muller
Den Igor Muller, gebuer den 1. November 1967 an der Stad Lëtzebuerg, ass e fréier lëtzebuergesche Judoka an Olympionik.
Bettel (Homonymie)
Bettel ass:
Maria Mauban
D'Maria Mauban, gebuer als Marcelle Michel den 10. Mee 1924 zu Marseille a gestuerwen de 26. August 2014 zu Ouzouer-des-Champs, war eng franséisch Schauspillerin.
Si ass d'Mamm vum Schauspiller Jean-Claude Dauphin .
Canal du Midi
De Canal du Midi ass e Kanal a Frankräich, deen Toulouse mat Marseillan an dann iwwer den Étang de Thau mat Sète verbënnt, wou en Uschloss un de Kanal vum Rhône op Sète huet.
E gouf am 17. Joerhonnert gebaut an huet dunn als dee gréisste Schantje vu Frankräich gegollt. Am Ufank housch e Canal royal en Languedoc; säin haitegen Numm krut e bei der Franséischer Revolutioun. Am 19. Joerhonnert krut en zu Toulouse Uschloss un de Canal latéral à la Garonne, dee laanscht d'Garonne bis op Bordeaux, an domat bis bei den Atlantik geet. Déi zwéi Kanäl zesumme ginn och alt Canal des Deux-Mers genannt.
E gouf vum Pierre-Paul Riquet entworf, an tëscht 1666 a 1681 ënner senger Opsiicht gebaut.
En ass 241 km laang a geet duerch d'Departementer Hérault, Aude an Haute-Garonne. Et ass e Scheetkanal deem säi Scheetbaseng mam Hafe vu Ségala op enger Héicht vun 193 m um Seuil de Narouze, 51,6 km (Écluse de l'Océan) vun Toulouse, resp. 184 km (Écluse de la Méditerranée) vu Marseillan ewech ass. E gouf an den ënneschten Deeler am Freycinet-Gabarit gebaut, wat haut der CEMT-Klass 1 fir Schëffer entsprécht. D'Schleisen um mëttelsen Deel tëscht der Écluse du Sanglier an der Écluse d'Argens goufen alledéngs an engem reduzéierte Gabarit mat Längte vun 30,00 m a Breete vu 5,60 m a 5,45 m fir déi vu Saint-Martin gebaut. Den Déifgank ass 1,20 Meter.
De Canal du Midi ass ee vun den eelste Kanäl an Europa, deen haut nach a Betrib ass. E gouf 1996 op d'Lëscht vun de Weltkulturierwe vun der Unesco agedroen. Ausser datt de Kanal op der Unescolëscht steet, stinn eng Hellewull Gebaier an aner Konstruktiounen um a laanscht de Kanal op der Lëscht vu geschützte Monumenter a Frankräich.
Breuches
Breuches ass eng franséisch Gemeng am Departement Haute-Saône am Dall vum Breuchin.
Bairon et ses environs
Bairon et ses environs ass eng nei franséisch Gemeng an den Ardennen an der Regioun Grand Est, am Dall vun der Bar a vum Bairon.
D'Gemeng ass den 1. Januar 2016 bei der Fusioun vun der fréiere Gemenge Le Chesne, Louvergny a Les Alleux entstanen.
Eleanor Roosevelt
D'Anna Eleanor Roosevelt, gebuer den 11. Oktober 1884 zu New York, an och do de 7. November 1962 gestuerwen, war eng US-amerikanesch Mënschenrechtsaktivistin an Diplomatin, a vun 1905 bis zu deem sengem Doud, 1945, d'Fra vum US-President Franklin D. Roosevelt. Si war deemno vum 4. Mäerz 1933 bis den 12. Abrëll 1945 d'First Lady vun de Vereenegte Staaten.
An de Joren nom Zweete Weltkrich war si eng héich Politikerin an der UNO. Si war do ë. a. Presidentin vun der Mënscherechtskommissioun, déi zu deem Zäitpunkt d'Allgemeng Declaratioun vun de Mënscherechter ausgeschafft huet. Dës gouf 1948 vun der UN-Vollversammlung offiziell ugeholl.
Wärend der McCarthy-Ära huet d'Eleanor Roosevelt sech ëffentlech géint dem McCarthy seng fanatesch antikommunistesch Vuë gestallt, an d'Hexejuegd op soi-disant Kommunisten, sou wéi d'Mësstrauen, dat iwwerall opkomm ass, "zudéifst onamerikanesch" genannt.
Crécy-sur-Serre
Crécy-sur-Serre ass eng Gemeng am franséischen Departement Aisne an der Regioun Hauts-de-France.
Gemeng Déifferdeng
D' ass eng vun den lëtzebuergesche Gemengen. Se läit am Kanton Esch-Uelzecht. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zu der Gemeng Déifferdeng gehéieren nach follgend Häff a Lieu-diten:
Geographie
D'Gemeng Déifferdeng läit am Südweste vu Lëtzebuerg. Si ass ëmgi vun de Gemenge Péiteng, Käerjeng a Suessem op der Lëtzebuerger an de Gemengen Héiseng-Guebereng an Zounen op der Franséischer Säit.
Politik
De Gemengerot, deen zanter 2011 aus 19 Conseillere besteet, gëtt nom Proporzsystem gewielt. De Schäfferot huet, de Buergermeeschter abegraff, 5 Memberen. Virdru waren et 17 Conseilleren, wouvun der 4 Member vum Schäfferot waren.
Zesummesetzung Quell: Inneministère / RTL.lu / elections.lu * 2014: Koalitiounswiessel
Interkommunal Syndikater
D'Gemeng Déifferdeng ass Member vu follgenden interkommunale Syndikater:
== Partnerschafte mat auslännesche Stied ==
Viaduc vu Piedmont
De Viaduc vu Piedmont ass eng ronn 620 Meter laang Stroossebréck vun der RN 52 bei Lonkech. Et ass eng Dunnebréck a Cantileverbauweis.
Hélène Philippart
D'Hélène Philippart, gebuer de 7. Februar 1902 an der Stad Lëtzebuerg an do gestuerwen de 25. November 1958, war eng lëtzebuergesch Zänndoktesch.
D'Hélène Philippart huet den 8. Mee 1926 hire lëtzebuergeschen Diplom als Zänndokter kritt. Si war domat déi zwéit Fra, no der Marcelle Dauphin, déi zu Lëtzebuerg Zänndoktesch ginn ass. Vum 1. Juli 1926 un hat si eng Praxis an der Stad op der Place d'Armes. Vun 1945 un huet si net méi praktizéiert. 1955 ass si Member vun der “Commission de conciliation et d'arbitrage pour les contestations entre les institutions d'assurances sociales et les médecins” ginn.
D'Hélène Philippart huet sech an der Action féminine, déi 1925 gegrënnt gouf, fir d'Verbesserung vun der Situatioun vun de Fraen agesat. Hiren Numm figuréiert am Comité d'honneur, deen an dem Organ vum Veräin, der Zäitschrëft “L'Action féminine”, tëschent 1927 an 1933 publizéiert gouf. An deem Kommitee fënnt een nieft hir Leit wéi Andrée Mayrisch (Duechter vum Émile Mayrisch), Henri Ahnen (Direkter vum Stater Meedercherslycée, Eugène Schaus (Affekot), etc.
De Robert Philippart ass hiren Neveu.
Mariette Schmit
D'Mariette Schmit, gebuer de 4. September 1953, ass eng lëtzebuergesch Fechterin an Olympionikin.
Si huet Lëtzebuerg op den Olympesche Summerspiller 1996 zu Atlanta vertrueden.
Lilignod
Lilignod ass eng franséisch Uertschaft an der Gemeng Champagne-en-Valromey a fréier Gemeng am Departement Ain (01) an der Regioun Auvergne-Rhône-Alpes.
Bis 1973, wéi se zesumme mat Passin an d'Gemeng Champagne-en-Valromey koum, war et eng eegestänneg Gemeng. Se war du bis 1997, wéi déi sougenannt fusion-association eng einfach Fusioun gouf, eng associéiert Gemeng vun der Gemeng Champagne-en-Valromey.
Claus Holm
De Claus Holm, gebuer als Helmut Gerhard Ozygus de 4. August 1918 zu Bochum-Werne an Däitschland a gestuerwen den 21. September 1996 zu Berlin, war en däitsche Film- an Theaterschauspiller a Boxer.
Bekannt Filmer vum Claus Holm sinn Nachts, wenn der Teufel kam (1957) vum Robert Siodmak a déi a Frankräich vun der Filmkritik héich gelueft Filmer vum Fritz Lang Der Tiger von Eschnapur (1959) an Das indische Grabmal (1959), an deenen och de lëtzebuergesche Schauspiller René Deltgen matgespillt huet.
Zum Schluss vu senger Carrière war hie nach an zwee Wierker vum Rainer Werner Fassbinder zu gesinn an zwar am Film Die Ehe der Maria Braun souwéi an der TV-Verfilmung vum Alfred Döblin sengem Roman Berlin Alexanderplatz.
François Tesch
De François Tesch, gebuer de 16. Januar 1951, ass e lëtzebuergesche Manager.
Den eenzege Fils vum Emmanuel Tesch an der Thérèse Laval huet zu Aix-en-Provence Ekonomie studéiert an en MBA um INSEAD gemaach.
De François Tesch war mat der Christine Goblet d'Alviella (gebuer den 8. November 1951 zu Uccle, gestuerwen 1997) bestuet, enger Nokomme vun enger portugisesch-belscher Adelsfamill. D'Famill Goblet d'Alviella ass och mat der belscher Industriellefamill Boël verbonnen, iwwer de Grousspapp vun der Christine, de Félix Goblet d'Alviella, dee mat der Eva-Ernestine Boël bestuet war. Si hunn dräi Kanner, de Benoit (*1981), d'Emmanuelle (*1984) an den Owen (*1984).
Saint-Avold
Saint-Avold ass eng franséisch Uertschaft a Gemeng am Departement Moselle an der Regioun Grand Est.
François Tesch
Berufflech Carrière
Seng berufflech Carrière huet als Finanzanalyst beim amerikanesche Chimiesgrupp W.R. Grace & Co ugefaangen, fir d'éischt fir 4 Joer zu New York an duerno fir 2 Joer zu Paräis.
Am Joer 1983 ass de François Tesch Generalsekretär vum Foyer ginn, enger Versécherungsgesellschaft déi säi Grousspapp Léon Laval gegrënnt hat an an där seng Famill nach ëmmer e wichtegen Aktionär ass. Vun 1986 bis Abrëll 2014 war hie Generaldirekter, duerno huet hien den Henri Marx als President vum Verwaltungsrot ofgeléist. Hien ass Administrateur-délégué vu Foyer Finance. Vun 2000 bis 2007 war hien och President vum Verwaltungsrot vu Foyer ier hien déi Funktioun aus Gouvernancegrënn engem onofhängegen Administrateur iwwerlooss huet.
Lëscht vun de san-marineesesche Gemengen
Dës Lëscht vun den 9 san-marineesesche Gemengen (Castelloen, it: castelli) ass en Deel vun de Referenztabellen.
Kepler-32
De Kepler-32 ass e rouden Zwerg am Stärebild Cygnus. Hie läit ronn 988 Liichtjoer vun eiser Sonn ewech. De Stär huet e Planéitesystem mat fënnef bekannten Exoplanéiten. De Kepler-32 ass wéi all Rout Zwergen däitlech méi kleng a méi liichtschwaach wéi eis Sonn. Seng Mass ass ronn 54% vun der Sonnemass a säi Radius huet ronn 53% vum Sonneradius. Seng Uewerflächentemperatur ass ongeféier zwee Drëttel vun der Sonnenuewerflächentemperatur a seng Liichtkraaft huet nëmme 5% vun der Sonneliichtkraaft.
François Tesch
Berufflech Carrière
Hien ass doriwwer eraus ënner anerem och fir d'Luxempart, zanter 1999, de Vizepresident vum Verwaltungsrot vum Satellittenoperateur SES. Hie war am Verwaltungsrot vun der BNP Paribas (Luxembourg) an hien ass an deem vun der Atenor Group. Hien ass President vu Financière de Tubize.
Kepler-32
Planéitesystem
Mam Weltraumteleskop Kepler goufe mat der Transitmethod am Joer 2011 ufanks zwéi Planéiten an Ëmlafbunnen ëm de Stär entdeckt, gefollegt vun der Entdeckung vu 3 weidere Planéiten am Joer 2012. All Planéite kreesen ëm hiren Zentralstär op enken Ëmlafbunne an e puer Deeg respektiv Stonnen (beim bannenzege Planéit). Déi béid bannenzeg Planéite Kepler-32f a Kepler-32e hunn e Radius vu jee zirka 0,81 Äerdradien respektiv 1,5 Äerdradien. Déi dräi baussenzeg Planéite Kepler-32b, Kepler-32c, a Kepler-32d hunn dogéint e Radius, deen tëscht 2 an 2,7 Äerdradie läit.
No enger publizéierter Studie vun Enn 2012 sinn d'Planéite warscheinlech a grousser Distanz vum Kepler-32 entstanen, ier si duerch Migratioun hir haiteg Bunnen ageholl hunn. D'Planéite vum Kepler-32 kënnen als representativ fir déi am Kader vun der Kepler-Missioun observéiert M-Zwerge gëllen.
NGC 41
Den NGC 41 ass eng Spiralgalaxis am Stärebild Pegasus.
Landrichamps
Landrichamps ass eng franséisch Uertschaft a Gemeng am Departement Ardennes an der Grand Est, am Dall vun der Houille. Landrichamps läit matzen an engem grousse Bëschmassiv no bei der belscher Grenz.
Animotion
Animotion ass eng US-amerikanesch Museksgrupp vu Los Angeles am Bundesstaat Kalifornien, déi 1984 vun de Sänger Astrid Plane a Bill Wadhams gegrënnt gouf an déi bis 1990 bestanen huet. De Stil vun Animotion ass New Wave, Synth Pop a Punk Rock.
1984 hate se hire gréissten Hit mat Obsession. ,
Den 8. Februar 2001 huet de Bill Wadhams bekannt ginn, datt Animotion nees géif zesummekommen. Zanterhier si se bei verschiddene Concerten a Showen opgetratt.
D'Membere sinn d'Astrid Plane, de Bill Wadhams, den Don Kirkpatrick, de Greg Smith. Fréiere Membere waren ënner anerem de Paul Antonelli, de Paul Engemann, d'Cynthia Rhodes an aneren.
Canton d'Oisans-Romanche
De Canton d'Oisans-Romanche ass eng franséisch administrativ Andeelung am Arrondissement Grenobel am Departement Isère an der Regioun Auvergne-Rhône-Alpes.
Froideconche
Froideconche ass eng franséisch Gemeng am Departement Haute-Saône am Dall vum Breuchin.
Seideschwanz
De Seideschwanz (Bombycilla garrulus), och Peschtvull oder Hongervillchen genannt, ass e Sangvull aus der Famill vun de Seideschwänz (Bombycillidae), deen am héije Norde vun Europa, Asien an Nordamerika lieft.
A Jore wou, wéinst de Wiederbedingungen, dës Vigel am Wanter net méi genuch ze friesse fannen, verloosse se hiert Bruttgebitt an zéien a grousse Schwäerm no Süden a Südwesten, dat bis no Mëttel- a Westeuropa.
De Seideschwanz gëtt bis 18 cm grouss a ka bis 80 Gramm weien, an ass domat e bësse méi kleng wéi eng Märel.
Verbreedung a Liewensraum
De Seideschwanz lieft weltwäit virun allem an der Zon vun der Taiga, dat vu Nordskandinavien bis ronderëm d'Hudson Bay am Oste vu Kanada. Déi nërdlech Verbreedungsgrenz läit an der Iwwergangszon vun der Taiga an der Bëschtundra. Am Süde reecht d'Verbreedungsgrenz, besonnesch an Zentral- an an Ostsibirien, zum Deel bis un de südleche Rand vun der Bëschzon.
De Seideschwanz britt virun allem an opgelackerte Bëscher mat gemëschtem Bestand, z. B. mat Fiichten, Meläsen a Bierken.
D'Schwäerm déi am Wanter no Süden zéien, hale sech gär a Gebidder op déi vum Mënsch amenagéiert goufen, wéi z. B. an de Gäert vun den Dierfer an um Rand vun de Stied, a Parken an op Kierfechter, wou si hiert Friesse fannen.
Dëst besteet virun allem aus Bieren an Uebst (Äppel, Biren,...).
De Seideschwanz zu Lëtzebuerg
Zu Lëtzebuerg gouf de Seideschwanz fir d'lescht an de Wantere vun de Joren 1995/1996, 2005 bis 2008 an 2010/2011, gesinn.